Marcelo Rebelo de Sousa. Marcelo Nuno Duarte Rebelo de Sousa (, 12-dekabr 1948-yil, Lissabon) – portugaliyalik siyosatchi va olim. 2016-yil 9-martdan Portugaliya prezidenti. Biografiyasi. Marcelo Rebelo de Sousa Lissabonda tugʻilgan. Baltasar Rebelo de Sousa (1921–2001) va uning rafiqasi Mariya das Neves Fernandes Duartening (1921–2003) toʻngʻich oʻgʻli. Onasi tomondan yahudiy kelib chiqishini daʼvo qilgan. Uning ismi Marcello Caetano sharafiga berilgan. Marselo Rebelo de Sousa konstitutsiyaviy huquq va maʼmuriy huquq mutaxassisi va publitsist boʻlib, Lissabon universitetida huquqdan dars bergan. Doktorlik darajasiga ega. Marselo Rebelo de Sousa oʻz faoliyatini „Estado Novo“ partiyasida yurist sifatida boshlagan, keyinroq jurnalist boʻlgan. Xalq demokratik partiyasiga aʼzo boʻlib, Respublika Majlisiga deputat boʻldi. Bu vaqt ichida 1976 yilda Portugaliya konstitutsiyasi loyihasini ishlab chiqishda qatnashdi. Bosh vazir Fransisko Pinto Balsemao davrida parlament ishlari vaziri lavozimiga koʻtarildi. Pinto Balsemãoga tegishli „Expresso“ gazetasining asoschisi, direktori va maʼmuri boʻlgan. „Sedes“ gazetasining asoschisi. 1983 va 1987-yillar oraligʻida „Semanario“ gazetasi bilan ishlagan. TSF radioeshittirishida siyosiy tahlilchi va ekspert boʻlgan. 1989-yilda u Lissabon merligiga nomzodini qoʻydi, ammo Jorge Sampaioga yutqazdi. Kaskay shahar assambleyasi prezidenti (1979–1982) va Seloriko de Basto shahar assambleyasi prezidenti (1997–2009) boʻldi. 2016-yil 24-yanvarda Marcelo Rebelo de Sousa ovoz berishning birinchi bosqichida Portugaliya prezidenti etib saylandi. Saylov kampaniyasi davomida siyosiy boʻlinishlarni va Portugaliyaning 2011-14 yillardagi qutqaruv dasturidagi qiyinchiliklarni tuzatishga vaʼda berdi. Oʻzidan oldingi prezident Silvadan farqli oʻlaroq, hech qachon oliy davlat lavozimini egallamagan. 2021-yil yanvar oyida 60,7% ovoz bilan qayta prezident etib saylandi. Mukofotlari. Minora va qilich harbiy ordenining katta yoqasi (2021) Avliyo James Qilich ordeni qoʻmondoni (1994) Shahzoda Henry ordenining Buyuk xochi (2005)